**JUDEŢUL SUCEAVA**

**MUNICIPIULUI CÂMPULUNG MOLDOVENESC**

**Direcția administrație publică - Compartiment resurse umane**

**Nr......................din...................ianuarie 2023**

RAPORT DE SPECIALITATE

la proiectul de hotărâre privind stabilirea salariilor de bază pentru funcționarii publici și personalul contractual din cadrul familiei ocupaționale “Administrație” din aparatul de specialitate al primarului municipiului Câmpulung Moldovenesc, Serviciul Public Comunitar Local de Evidență a Persoanelor și Centrul Național de Informare și Promovare Turistică

Compartimentul resurse umane, din cadrul Direcției administrație publică, primind spre analiză prezentul proiect de hotărâre, menționează următoarele:

În conformitate cu prevederile art. 11 din Legea cadru nr. 153/2017 privind salarizarea personalului plătit din fonduri publice, cu modificările și completările ulterioare, stabilirea salariilor se propune de către ordonatorul de credite, conform nomenclatorului de funcții și se aprobă de Consiliul Local.

În conformitate cu prevederile Hotărârii de Guvern nr. 1447/08.12.2022, în anul 2023, toate drepturile şi obligaţiile stabilite potrivit legii se determină prin raportare la nivelul de 3000 de lei al salariului de bază minim brut pe ţară garantat în plată.

Conform prevederilor art. I alin. (4) din Ordonanța de urgență a Guvernului nr. 168/2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative “*prin derogare de la prevederile art. 13 alin. (1) din Legea-cadru nr. 153/2017, cu modificările şi completările ulterioare, în anul 2023, începând cu data de 1 ianuarie, indemnizaţiile lunare pentru funcţiile de demnitate publică şi funcţiile asimilate acestora, prevăzute în anexa nr. IX la Legea-cadru nr. 153/2017, cu modificările şi completările ulterioare, se menţin la nivelul aferent lunii decembrie 2022”.*

Toate celelalte salarii de bază (și coeficienţii aferenţi) sunt stabilite/ stabiliţi sub nivelul indemnizaţiei de viceprimar, respectiv sub nivelul coeficientului aferent funcţiei de viceprimar.

Conform prevederilor art. I alin. (5) din Ordonanța de urgență a Guvernului nr. 168/2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative “în anul 2023, începând cu data de 1 ianuarie, cuantumul sporurilor, indemnizaţiilor, compensaţiilor, primelor şi al celorlalte elemente ale sistemului de salarizare care fac parte, potrivit legii, din salariul brut lunar, solda lunară de care beneficiază personalul plătit din fonduri publice se menţine cel mult la nivelul cuantumului acordat pentru luna decembrie 2022, în măsura în care personalul ocupă aceeaşi funcţie şi îşi desfăşoară activitatea în aceleaşi condiţii.*”*

Salariile de bază sunt diferenţiate pe funcţii, grade/trepte și gradaţii. Fiecărei funcţii, fiecărui grad/treapta profesionala îi corespund 5 gradaţii, corespunzătoare tranșelor de vechime în muncă, cu excepţia funcţiilor de demnitate publică și a funcţiilor de conducere pentru care gradaţia aferentă tranșei de vechime în muncă este inclusă la nivel maxim în salariul de bază/indemnizația lunară, conform art. 10 alin (2) și art. 19 din Legea-cadru nr. 153/2017.

Prin noua grilă de salarizare se propune o majorarea salarială de 7% față de nivelul acordat pentru luna decembrie 2022, aplicabilă funcționarilor publici și personalului contractual din cadrul familiei ocupaționale “Administrație” din aparatul de specialitate al primarului municipiului Câmpulung Moldovenesc, Serviciul Public Comunitar Local de Evidență a Persoanelor și Centrul Național de Informare și Promovare Turistică.

Ca urmare a celor enumerate anterior, Compartimentul resurse umane consideră că în forma propusă, proiectul privind stabilirea salariilor de bază pentru funcționarii publici și personalul contractual din cadrul familiei ocupaționale “Administrație” din aparatul de specialitate al primarului municipiului Câmpulung Moldovenesc, Serviciul Public Comunitar Local de Evidență Persoanelor și Centrul Național de Informare și Promovare Turistică este oportun și necesar.

**Avizat, Compartiment resurse umane,**

**Director executiv Inspector**

**Crăciunescu Diana – Mihaela Timu Lenuța**

|  |
| --- |
|  |